ཟླ་བ་བཞི་པའི་ཚེས་བཅུ་བཞི་ཉིན་ཡུལ་ཤུལ་ལ་ས་འགུལ་གྱི་དོན་རྐྱེན་བྱུང་བ་ཚུན་ཆད།སློབ་མ་འགའ་རེས་རྒྱུ་མཚན་ཅི་ལ་ཆག་སྒོ་བསྟུད་མར་འབྱུང་བ་དང་།ཅིའི་ཕྱིར་ནང་ཆོས་དར་རྒྱས་ཆེ་བའི་ས་ཕྱོགས་སུ་ཡང་ཆག་སྒོ་འབྱུང་བ་རེད།སྐབས་འདིར་ནང་ཆོས་ཀྱི་ནུས་མཐུ་གང་དུ་ཡོད་དམ།ཅིའི་ཕྱིར་ནང་ཆོས་ཉམས་ལེན་བྱས་ན་ཡང་གོད་ཆག་ལས་གཡོལ་མི་ཐུབ་པ་རེད་ཅེས་སོགས་དྲི་བ་མི་ཉུང་བ་ཞིག་ང་ལ་བཀོད་བྱུང་།དྲི་བ་དེ་དག་ལ་ངས་འཕྲལ་མར་དྲིས་ལན་གང་ཡང་མ་བྱིན།གཅིག་ནས།དེའི་སྐབས་ད་རུང་ས་འགུལ་ཁྲོད་འདས་གྲོངས་སུ་སོང་བ་དག་ལ་བསྔོ་སྨོན་དང་འདས་མཆོད་ཀྱི་སྐབས་ཡིན་པས།ངའི་རེ་བ་ལ་ཀུན་གྱིས་བློ་རྩེ་གཅིག་གཏད་ཀྱིས་ཚེ་འདས་དག་ལ་བསྔོ་སྨོན་བྱེད་རྒྱུ་དང་།གཉིས་ནས་དྲི་བ་འདི་དག་ཚིག་ཀ་རེ་ཟུང་གིས་ལན་ཐེབས་པ་ཞིག་ཀྱང་མ་རེད།དེ་རིང་འདི་ནས་ཁོམ་སྐབས་དང་བསྟུན་ལན་སྟབས་བདེ་ཞིག་འབུལ་རྒྱུ་ཡིན་པས།དྲི་བ་འགོད་མཁན་ཚོའི་སེམས་ཀྱི་དོགས་པ་སེལ་ཐུབ་པའི་སྨོན་འདུན་ཞུ།